Nov 30,2018
అనుసంధానించకపోతే సేవలు కట్‌!
న్యూఢిల్లీ: భారతీయ స్టేట్‌ బ్యాంక్‌ (ఎస్‌బీఐ) ఇంటర్‌నెట్‌ బ్యాంకింగ్‌ సేవలను వాడుతున్న ఖాతాదారులకు ఆఖరి హెచ్చరికలు జారీ చేసింది. ఈ రోజు (శుక్రవారం) అర్ధరాత్రి (నవంబరు 30) లోపు ఖాతాదారులు తమ ఫోన్‌ నెంబరును ఖాతాకు జత చేయని పక్షంలో ఇంటర్‌నెట్‌ బ్యాంకింగ్‌ సేవలను నిలిపివేస్తామని ఎస్‌బీఐ తన వెబ్‌సైట్లో పేర్కొంది. '' రిజర్వు బ్యాంక్‌ ఆఫ్‌ ఇండియా ఆదేశాల ప్రకారం ఇంటర్‌నెట్‌ బ్యాంకింగ్‌ సేవలు పొందాలంటే తప్పనిసరిగా ఖాతాకు మొబైల్‌ నంబరును నవంబరు 30లోగా అనుసంధానం చేయాలి. ఒకవేళ నంబరును జత చేయకపోతే డిసెంబరు 1 నుంచి ఆయా ఖాతాదారులకు ఇంటర్‌నెట్‌ బ్యాంకింగ్‌ సేవలను నిలిపివేయనున్నాం'' అని బ్యాంకు తెలియపరిచింది. ఖాతాదారులు మొబైల్‌ నంబరును తమ అన్‌లైన్‌ ద్వారా ఖాతాకు అనుసంధానం చేసుకోవాలని సూచించింది.
మీ స్నేహితులకు రికమెండ్ చెయ్యండి